Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: 1996. évi CXXVI. törvény 4. § (1) bekezdése b) pontjának
Paragraph Index: 737

m) elbírálja a csatlakozási kérelmeket, dönt a felajánlások elfogadásáról. 11.1.8. A Közalapítvány önálló képviseletére a Kuratórium elnöke jogosult. A Kuratórium elnöke az utalványozási jogkört erre felhatalmazott kuratóriumi taggal a Szervezeti és Működési Szabályzatban (SZMSZ) meghatározott módon, közösen gyakorolja. Az alapító kuratóriumi tag bankszámla feletti jogosultsággal nem rendelkezik. 11.1.9. A Kuratórium tagjai igényelhetik a munkájukkal kapcsolatban felmerült igazolt költségeik megtérítését. A költségtérítés mértékét és módját az SZMSZ részletezi. 11.1.10. A Közalapítvány működésének, szervezetének, képviseletének, valamint gazdálkodásának részletes rendjét az SZMSZ, a Vagyonkezelési Szabályzat határozza meg. 11.1.11.1. A kuratóriumi tagság összeférhetetlensége: Kuratóriumi tagok nem lehetnek egymás — és a Felügyelő Bizottság tagjainak közeli hozzátartozói [Ptk. 685. § b) pont és Ptk. 74/C. §]. 11.1.11.2. A Kuratórium határozathozatalában nem vehet részt az a tag, aki vagy akinek közeli hozzátartozója [Ptk. 685. § b) pont] élettársa (a továbbiakban együtt: hozzátartozó) a határozat alapján:

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes